KTC ชูโปรฯ กิน พัก เที่ยว ยกแก๊งแจกแพ็คเกจท่องเที่ยว 4 คน 4 คืน
KTC ชูโปรฯ กิน พัก เที่ยว เปรี้ยวยกแก๊ง แจกแพ็คเกจท่องเที่ยวยกแก๊ง 4 คน 4 คืน
3 ก.พ. 2560


บริษัท บัตรกรุงไทย จำกัด (มหาชน) หรือ KTC โดย นางสาวปริม ปัญญาเสรีพร ผู้อำนวยการ – การตลาดเพื่อการท่องเที่ยวและสันทนาการ (โรงแรม)  กระตุ้นสมาชิกใช้จ่ายในหมวดโรงแรมทุกที่ทั่วโลก ด้วยการส่งแคมเปญ “กิน พัก เที่ยว เปรี้ยวยกแก๊ง” ให้สมาชิกบัตรเครดิตเคทีซีสามารถอิ่มอร่อยกับอาหารชั้นเลิศในโรงแรมชั้นนำด้วยส่วนลดพิเศษสูงสุด 50% หรือพักผ่อนที่ห้องพักโรงแรมทั้งในและต่างประเทศในราคาพิเศษลดสูงสุด 78% พร้อมร่วมลุ้นรางวัล กิน พัก เที่ยว
สำหรับผู้โชคดีและครอบครัว หรือเพื่อนฝูง 4 ท่านต่อรางวัล รวมมูลค่ากว่า 810,000 บาท เช่น แพ็คเกจเที่ยวโอซาก้า (พักที่โรงแรมเบสท์เวสเทิร์น ฟิโน่ โอซาก้า ชินไซบาชิ สำหรับ 4 ท่าน 4 คืน มูลค่า 146,300 บาท) แพ็คเกจเที่ยวบาหลี (พักที่โรงแรมคอร์ตยาร์ด บาย แมริออท บาหลี ซมีญะก์ สำหรับ 4 ท่าน 4 คืน มูลค่า 132,000 บาท) แพ็คเกจห้องพักโรงแรมหรู (สำหรับ 4 ท่าน 4 คืน) ที่โรงแรมหน้าผา เขาใหญ่ รีสอร์ท / โรงแรมเลอ เมอริเดียน เชียงใหม่ / โรงแรมในเครือครอสทู และโรงแรมอนันตรา เวเคชั่น คลับ ไม้ขาว ภูเก็ต รวม 4 รางวัล อร่อยตลอดปีกับอาหารซันเดย์ บรันช์ / บุฟเฟต์ติ่มซำ สำหรับ 4 ท่าน ที่โรงแรมเรเนซองซ์ กรุงเทพ ราชประสงค์ และแพ็คเกจล่องแม่น้ำเจ้าพระยา สำหรับ 4 ท่าน โดยครอสทู ริเวอร์ครูส 5 รางวัล
เพียงสมาชิกใช้จ่ายผ่านบัตรเครดิตเคทีซีในหมวดโรงแรมครบ 1,000 บาท รับ 1 สิทธิ์ และรับ 2 สิทธิ์ เมื่อใช้จ่ายในโรงแรมที่ร่วมรายการ โดยส่งข้อความลงทะเบียนเพื่อรับสิทธิ์ พิมพ์ MN เว้นวรรค ตามด้วยหมายเลขบัตรเครดิต 16 หลัก ส่งมาที่หมายเลข 061 384 5000 หรือลงทะเบียนเพื่อรับสิทธิ์ผ่าน www.ktcworld.co.th/kinpaktiew ระหว่างวันนี้ ถึง 31 มีนาคม 2560